ไทย-ญี่ปุ่น จัดนิทรรศการเฉลิมพระเกียรติ ร.9
พล.อ.ธนะศักดิ์ ปฏิมาประกร รองนายกรัฐมนตรี เปิดเผยว่า รัฐบาลโดยกระทรวงวัฒนธรรม (วธ.) และกระทรวงการต่างประเทศ ร่วมกับหน่วยงานภาครัฐและเอกชน จัดนิทรรศการเฉลิมพระเกียรติพระบาทสมเด็จพระปรมินทรมหาภูมิพล อดุลยเดช เพื่อแสดงความอาลัยและส่งเสริมความสัมพันธ์ระหว่างไทยกับประเทศต่างๆ โดยระหว่างวันที่ 4-10 ก.พ.นี้ จะมีการจัดนิทรรศการเฉลิมพระเกียรติพระบาทสมเด็จพระปรมินทร มหาภูมิพลอดุลยเดช 130 ปี ความสัมพันธ์ทาง,การทูตไทย-ญี่ปุ่น ณ วัดเน็นบุตสึชู ประเทศญี่ปุ่น ซึ่งการจัดนิทรรศการเฉลิมพระเกียรติในครั้งนี้ จะจัดแสดงภาพถ่ายที่นำเสนอพระราชประวัติ พระราชกรณียกิจของพระบาทสมเด็จพระปรมินทรมหาภูมิพลอดุลยเดช และความสัมพันธ์ระหว่างราชวงศ์ไทย-ญี่ปุ่น และพิธีบำเพ็ญกุศลสตมวาร (100 วัน) เพื่อถวายเป็นพระราชกุศล,รองนายกฯกล่าวอีกว่า ไทยและญี่ปุ่นมีความสัมพันธ์แน่นแฟ้น ภายหลังการเสด็จสวรรคตของพระบาทสมเด็จพระปรมินทรมหาภูมิพล อดุลยเดช เมื่อวันที่ 13 ต.ค. 2559 ราชวงศ์ญี่ปุ่น ได้ทรงไว้ทุกข์ เป็นเวลา 3 วัน และพุทธศาสนิกชนชาวญี่ปุ่นพร้อมใจประกอบพิธีกรรมทางศาสนาเพื่อถวายเป็นพระราชกุศล นอกจากนี้ สมเด็จพระจักรพรรดิอากิฮิโตะและสมเด็จพระจักรพรรดินีมิชิโกะแห่งญี่ปุ่น จะเสด็จเยือนประเทศไทยในเดือน มี.ค.นี้ เพื่อถวายราชสักการะพระบรมศพพระบาทสมเด็จพระปรมินทรมหาภูมิพลอดุลยเดช ณ พระที่นั่งดุสิตมหาปราสาทด้วย.
พล.อ.ธนะศักดิ์ ปฏิมาประกร รองนายกรัฐมนตรี เปิดเผยว่า รัฐบาลโดยกระทรวงวัฒนธรรม (วธ.) และกระทรวงการต่างประเทศ ร่วมกับหน่วยงานภาครัฐและเอกชน จัดนิทรรศการเฉลิมพระเกียรติพระบาทสมเด็จพระปรมินทรมหาภูมิพลอดุลยเดช
ธนะศักดิ์ ปฏิมาประกร,จัดนิทรรศการเฉลิมพระเกียรติ ร.9,ในหลวงรัชการที่ 9,วัดเน็นบุตสึชู,พระราชกรณียกิจ